- Մենք գործ ունենք Ռուսաստանի նոր քաղաքականության` ռուսական ծավալապաշտական քաղաքական գծի հետ: Ռուսաստանը կասկածի տակ է դրել հետխորհր դային պետությունների սահմանների լեգալ լինելը, օրինականությունը և բարձրացրել է ազգերի ինքնորոշման պաշտպանության դրոշը: Սրանով հանդերձ, Մոսկվան բացահայտորեն զինում է Ադրբեջանին: Փոխվում է ընդհանրապես միջազգային քաղաքականությունը, երկրների ունեցած դերերը: Հիմա դժվար է ճիշտ գնահատել, որովհետև ամեն ինչը նոր է: Ես կարծում եմ` սխալ է, երբ ոմանք ասում են, թե սառը պատերազմն է վերադառնում: Սառը պատերազմը շատ ավելի կոնկրետ բան է, քան սառած հարաբերությունները: Այն 50 տարվա ժամանակաշրջան էր, որը կայուն կարգ էր պահպանում աշխարհում: Հիմա հակառակը` սառը պատերազմն է հաղթահարվում, աշխարհն անցնում է դինամիկ փուլի: Այսօր փոփոխությունների դարաշրջան է, և յուրաքանչյուր երկիր պետք է իրեն դրսևորի, հասկանա, թե ինքն ինչ տեղ է ունենալու, ինչ անվտանգության համակարգում է աշխատելու: